**Tórshavn domkirke** (færøysk: **Havnar kirkja** [ˈhaunaɹ ʧɪɹʧa], eller **Dómkirkjan** [dɔumˌʧɪɹʧan]) er den nest eldste bevarte kirken på Færøyene. Den er en luthersk domkirke og menighetskirke i Tórshavn. Kirken ligger i byens eldre del, og ble oppført i 1788. Bare Ólavskirkjan i Kirkjubøur er eldre. Tórshavn domkirke er hvitkalket med skifertak. Domkirken ligger i den nordlige enden av halvøya Tinganes, og er en av Tórshavns hovedattraksjoner. Den har vært sete for Færøyenes biskop siden 1990.

Historie
--------

 Foto: Jens Christensen 
Etter det man vet, fantes det ikke noen kirke i Tórshavn i middelalderen, sannsynligvis kun et bedehus. Gudstjenester måtte avholdes i Munkastovan på Tinganes. Først i 1609 ble en kirke kalt *úti á Reyni* bygd på Tinganes etter initiativ fra kong Christian IV.

I 1780 ble Rasmus Jørgen Winther pastor i Tórshavn, og i 1782 tok han initiativ til å bygge en ny kirke. Denne kirken ble først bygd ferdig i 1788 av Johannes Poulsen, byggmesteren i Tórshavn. Etter innvielsen av den nye kirken ble den gamle revet og tømmeret solgt på auksjon. En del av inventaret ble overført til den nye kirken. Det finnes dog ikke mange eldre gjengivelser av den nye kirken utover enkelte tegninger og gamle fotografier. Den engelske Maria-ekspedisjonen i 1854 beskrev kirken slik: 

> The church is a large wooden edifice, in shape like an English church, with a steeple, fitted inside with pine, and divided into pews and galleries. It has an indifferent picture of the Crucifixion over the altar, and is in no respect different from wooden Lutheran churches in other parts of northern Europe. This one was lofty enough; but [Jørgen] Landt says some of the country churches are so low, that a tall man can but just stand upright between the rafters.
> 
> 
> 

I 1865 ble en ombygging gjennomført. I det store og hele er kirkens struktur fra 1865 bevart. I 1935 ble korstolen ombygd og et nytt sakristi ble bygget. Korstolen ble videre utbygget i 1968. I kirkeskipet står 44 kirkebenker, i pulpituret står 14.

På nordveggen av midtskipet står et alterbilde, et enkelt verk fra senrenessansen (omkring 1647), med dimensjonene 100 x 100 cm med ældre nydansk innskrift:

> Gud Allermechtigste Hans Hellige Ord och Sacramenter Till Ere och denne Steed til Zirat haffuer Hans Sevrensen fordum Kiøbmand her paa Ferøe foraerit denne Altertaffle til Torßhaffns Kiercke 1647.
> 
> 
> 

Maleriet ble renovert i 1961. Kirkeklokken heter *Norske Löve*, fordi den er fra skipet «Norske Löve» som forliste i Lambavík ved Lambi, nyttårsaften 1707. Klokken er 30 cm høy, og omkretsen er på det største 41,5 cm. Klokken har inskripsjonen *Danscke Ostindische Compagnies Scheb Nordische Løwe 1704*.

Eksterne lenker
---------------

* (en) Tórshavn Cathedral – kategori av bilder, video eller lyd på Commons Rediger på Wikidata

* (en) Tórshavn Cathedral – galleri av bilder, video eller lyd på Commons Rediger på Wikidata
* Domkirken hos Fólkakirkjan (færøysk)
* Domkirken hos Postverk Føroya (dansk) (færøysk)

| * v
* d
* r
Kirker på Færøyene |
| --- |
| Norðoyar | Viðareiðis kirkja **·** Hattarvíkar kirkja **·** Kirkju kirkja **·** Svínoyar kirkja **·** Húsa kirkja **·** Mikladals kirkja **·** Hvannasunds kirkja **·** Árnafjarðar kirkja **·** Christianskirkjan |
| Eysturoy | Fuglafjarðar kirkja **·** Leirvíkar kirkja **·** Gøtu kirkja **·** *Gøtu kirkja (1833)* **·** Glyvra kirkja **·** Rituvíkar kirkja **·** Nes kirkja **·** Sjóvar kirkja **·** Selatraðar kirkja **·** Skála kirkja **·** Norðskála kirkja **·** Eiðis kirkja **·** Gjáar kirkja **·** Funnings kirkja **·** Elduvíkar kirkja **·** Oyndarfjarðar kirkja **·** Fríðrikskirkjan |
| Norðurstreymoy | Tjørnuvíkar kirkja **·** Saksunar kirkja **·** Haldarsvíkar kirkja **·** Hvalvíkar kirkja **·** Hósvíkar kirkja **·** Kollafjarðar kirkja **·** Kvívíkar kirkja **·** Vestmanna kirkja |
| Suðurstreymoy | Kaldbaks kirkja **·** Nólsoyar kirkja **·** Mariukirkjan **·** Dómkirkjan **·** Vesturkirkjan **·** Argja kirkja **·** *Magnuskatedralurin* **·** Ólavskirkjan **·** Hests kirkja |
| Vágar | Bíggar kirkja **·** Sørvágs kirkja **·** Miðvágs kirkja **·** Sandavágs kirkja **·** Mykinesar kirkja |
| Sandoy | Skopunar kirkja **·** Sands kirkja **·** Skálavíkar kirkja **·** Húsavíkar kirkja **·** Dals kirkja **·** Skúvoyar kirkja |
| Suðuroy | Sandvíkar kirkja **·** Hvalbiar kirkja **·** Tvøroyrar kirkja **·** Fámjins kirkja **·** Hovs kirkja **·** Porkeris kirkja **·** Vágs kirkja **·** Sumbiar kirkja |

Portal: Færøyene